CELEX: 62015CN0435
Language: fi
Date: 2015-08-10 00:00:00
Title: Asia C-435/15: Ennakkoratkaisupyyntö, jonka Finanzgericht Hamburg (Saksa) on esittänyt 10.8.2015 – GROFA GmbH v. Hauptzollamt Hannover

3.11.2015   
            
            
               FI
            
            
               Euroopan unionin virallinen lehti
            
            
               C 363/22
            
         Ennakkoratkaisupyyntö, jonka Finanzgericht Hamburg (Saksa) on esittänyt 10.8.2015 – GROFA GmbH v. Hauptzollamt Hannover
   (Asia C-435/15)
   (2015/C 363/28)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Hamburg
   
      Pääasian asianosaiset
   
   
      Kantaja: GROFA GmbH
   
      Vastaaja: Hauptzollamt Hannover
   
      Ennakkoratkaisukysymykset
   
   
               1)
            
            
               
                           a)
                        
                        
                           Onko tiettyjen tavaroiden luokittelusta yhdistettyyn nimikkeistöön 29.11.2011 annettua komission täytäntöönpanoasetusta (EU) N:o 1249/2011 (1) sovellettava tuotteisiin, joita pääasia koskee (GoPro HERO3 ”Black Edition”, ”Black Edition Surf” ja ”Black Edition Motorsport”)?
                        
                     
                           b)
                        
                        
                           Mikäli tähän kysymykseen vastataan myöntävästi,
                           onko täytäntöönpanoasetus (EU) N:o 1249/2011 pätevä?
                        
                     
         
               2)
            
            
               Mikäli ensimmäisen kysymyksen a tai b kohtaan vastataan kieltävästi,
               
                           a)
                        
                        
                           onko tiettyjen tavaroiden luokittelusta yhdistettyyn nimikkeistöön 8.8.2014 annettua komission täytäntöönpanoasetusta (EU) N:o 876/2014 (2) sovellettava analogian perusteella tuotteisiin, joita pääasia koskee?
                        
                     
                           b)
                        
                        
                           Mikäli tähän kysymykseen vastataan myöntävästi,
                           onko täytäntöönpanoasetus (EU) N:o 876/2014 pätevä?
                        
                     
         
               3)
            
            
               Mikäli ensimmäisen kysymyksen a tai b kohtaan vastataan kieltävästi,
               onko komission selittäviä huomautuksia yhdistetyn nimikkeistön alanimikkeestä 8525 8030 ja alanimikkeistä 8525 8091 ja 8525 8099 (3) tulkittava siten, että ”yhtäjaksoista videokuvaa vähintään 30 minuuttia” on tallennettu myös silloin, kun tallennetaan videokuvaa erillisinä tiedostoina, joista kunkin kesto on alle 30 minuuttia, mikäli katsoja ei tallennusta toistettaessa voi huomata siirtymistä tiedostosta toiseen?
            
         
               4)
            
            
               Mikäli ensimmäisen kysymyksen a tai b kohtaan vastataan kieltävästi ja toisen kysymyksen a ja b kohtaan ja kolmanteen kysymykseen myöntävästi,
               estääkö se, että ulkoisista lähteistä tulevia signaaleja ei voida toistaa ulkoisella televisiovastaanottimella tai monitorilla, sellaisten videokameranauhureiden luokittelun yhdistetyn nimikkeistön alanimikkeeseen 8525 8099, joilla voidaan tallentaa ulkoisista lähteistä tulevia signaaleja?
            
         
      (1)  EUVL L 319, s. 39.
   
      (2)  EUVL L 240, s. 12.
   
      (3)  EUVL 2015, C 76, s. 1.